
                                                 Nr.23/284/2006
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea Legii nr.490/2002 privind constituirea şi funcţionarea parcurilor industriale, transmisă cu adresa nr.P.l.x 952 din 11 decembrie 2006.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art. 75 din Constituţia României, republicată, Camera decizională pentru această propunere legislativă este Camera Deputaţilor.
PREŞEDINTE,

Iulian Iancu

    Nr.23/284/2006
R A P O R T

asupra propunerii legislative pentru modificarea şi completarea Legii nr.490/2002 privind constituirea şi funcţionarea parcurilor industriale



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă pentru modificarea şi completarea Legii nr.490/2002 privind constituirea şi funcţionarea parcurilor industriale, transmisă cu adresa nr.P.l.x 952 din 11 decembrie 2006, înregistrată la comisie sub nr.23/284 din 12 decembrie 2006.



Senatul a respins propunerea legislativă în şedinţa din 6 decembrie 2006.



Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au avizat negativ propunerea legislativă, cu avizele nr.31/1493 din 29 ianuarie 2007, respectiv 26/1340 din 31 ianuarie 2007.



Consiliul Legislativ, cu avizul nr. 1020 din 24 iulie 2006, a avizat favorabil această propunere legislativă, formulând observaţii şi propuneri.


Guvernul, prin punctul său de vedere nr.2642 din 29 august 2006, nu susţine adoptarea propunerii legislative în forma prezentată. 


Propunerea legislativă are, în fapt, ca obiect de reglementare modificarea şi completarea Ordonanţei Guvernului nr. 65/2001privind constituirea şi funcţionarea parcurilor industriale, aprobată cu modificări prin Legea nr.490/2002, cu modificările ulterioare, în scopul adaptării prevederilor legale în vigoare la cerinţele pieţei economiei româneşti.


Membrii Comisiei pentru industrii şi servicii au examinat propunerea legislativă în şedinţa din 7 februarie 2007 şi au hotărât, cu majoritate de voturi, respingerea acestei propuneri legislative, având în vedere că mare parte din prevederile iniţiativei legislative vizează situaţii reglementate deja în alte texte normative incidente obiectului propunerii sau chiar au fost abrogate expres prin Legea nr. 571/2003 privind Codul Fiscal.


La lucrările comisiei au fost prezenţi 19 de deputaţi din totalul de 21 de membri ai comisiei.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Aurelia Vasile
Consilier parlamentar,
Silvia Vlăsceanu

Expert parlamentar,
Viorica Petraşcu

